2015 में पुलिस को नशा तस्करों के खिलाफ मिली कामयाबी : एसएसपी
भास्कर संवाददाता | होशियारपुर
होशियारपुरपुलिस को साल 2015 के दौरान नशा बेचने वालों के खिलाफ चलाई गई मुहिम के तहत काफी कामयाबी मिली है। यह बात एसएसपी धनप्रीत कौर ने एक प्रेस बयान में दी। उन्होंने बताया कि पुलिस ने 1234 किलो 10 ग्राम चूरा पोस्त, 1 किलो 285 ग्राम हेरोइन, 205 ग्राम स्मैक, 38 किलो 22 ग्राम नशीला पाउडर, अफीम 0.6 किलो 940 ग्राम, चरस 1 किलो 500 ग्राम, कैप्सूल-गोलियां 14113, नशीले टीके 1208 अलग-अलग मुलजिमों से पकड़े। इस तहत 424 मुकदमे दर्ज करके 557 मुलजिमों को गिरफ्तार किया गया। नाजायज शराब बेचने वालों के खिलाफ साल में 186 मुकदमे दर्ज किए और 225 मुलजिमों को गिरफ्तार किया।
एसएसपी ने बताया कि जिला पुलिस द्वारा 4 ब्लाइंड मर्डर ट्रेस किए गए और असला एकट के तहत 15 मामले दर्ज कर मुलजिमों से 13 पिस्तौल, 2 रिवाल्वर, 33 कारतूस, 1 माउजर बरामद किया गया और जूआ एकट के तहत 36 मामले दर्ज कर 78 मुलजिमों को गिरफ्तार किया गया। लूट-पाट की घटनाओं को अंजाम देने वाले 3 गैंग से जुड़े लोग गिरफ्तार कर लूटपाट के 26 मुकदमों को ट्रेस करते हुए 42 मुलजिमों से चोरी हुआ 19,06,000 मूल्य का सामान बरामद किया गया। इसी तरह चोरी के 165 केस ट्रेस करके 241 मुलजिमों को गिरफ्तार किया गया और उनके पास से 1,47,70,450 रुपए का सामान बरामद किया। पुलिस ने चोरी हुए 13 दोपहिया वाहन, 3 कारें, 2 ट्रक बरामद किए और माइनिंग एकट के तहत 94 मुकदमे दर्ज कर 127 मुलजिमों को गिरफ्तार किया। पुलिस ने इस साल के दौरान 108 भगोड़ों को भी काबू करने में सफलता प्राप्त की है।
bho_Deva bho_Deva hin_Deva hin_Deva